text: El món local reclama a l'Estat el confinament total | Ràdio Arenys 91.2FM
  Societat Salut Dimarts 24 de març del 2020
  Ajuntaments i associacions han signat conjuntament un manifest en què impulsen aquesta reivindicació unitària, ja que consideren que és l'única manera de tallar la cadena de transmissió del virus. Així mateix, reivindiquen que les administracions supramunicipals posin totes les mesures econòmiques perquè els Ajuntaments puguin fer-hi front. Un manifest en què també s'hi ha adherit l'Ajuntament d'Arenys de Mar.
  L'Associació Catalana de Municipis, la Federació de Municipis de Catalunya i l'Associació de Micropobles de Catalunya han redactat aquest manifest que, entre altres coses, reclama un 'confinament efectiu' i més estricte que només deixi com a excepcions 'aquelles persones que treballen en serveis establerts com a essencials'. Alhora, també es vol 'facilitar que els ens locals facin front aquest moment d'emergència'. També reclamen, a nivell econòmic, que es pugui fer servir el superàvit del 2019 per tot allò que necessitin davant la crisi del Coronavirus així com que es flexibilitzi la regla de la despesa. Finament, també volen que s'elimini la Llei de Racionalització i Sostenibilitat de l'Administració Local. Escoltem Annabel Moreno.
  El manifest recorda que cal una normativa que empoderi els ens local perquè puguin tenir les eines i la capacitat d'adaptació necessària per les exigències que s'haurà de fer front en els propers mesos i anys com a conseqüència de la COVID-19.